EkBass/fiwiki-20250220-pages-articles huggingface dataset:
Trapani

Trapani on Trapanin maakunnan pääkaupunki Italian Sisiliassa. Siellä on vähän alle 70 000 asukasta. == Historia == Kaupunki sijaitsee mereen työntyvällä kapealla sirpin muotoisella niemellä. Trapanin nimi juontuukin kreikkalaisesta sirppiä tarkoittavasta sanasta; drepanon. Erään myytin mukaan Trapani syntyi kun jumalatar Demeter pudotti mereen sirppinsä etsiessään tytärtään Persefonea, jonka Haades oli kaapannut. Karthagolaiset rakensivat Trapanin laivastotukikohdakseen 260 eaa. Roomalaiset valtasivat sen 241 eaa. Kaupunki kukoisti keskiajalla Sisilian hallitsijoiden alaisuudessa. Liittoutuneet pommittivat sitä rajusti toisen maailmansodan aikana. == Talous == Trapani on vilkas satamakaupunki, jonka talous perustuu paljolti mereen, kuten kalastukseen ja kalateollisuuteen. Mereen liittyviä tuotteita ovat myös korallituotteet ja suola. Muita tärkeitä tuotteita ovat marsalaviini ja marmori. == Nähtävyyksiä == Trapanin kaupungissa ei ole antiikin ajan nähtävyyksiä. Monet sen historiallisista nähtävyyksistä on rakennettu barokin ajalla. * Santuario di Maria Ss. di Trapani on alun perin karmeliittojen vuonna 1240 rakennuttama pyhäkkö. Kirkon sisällä on marmorinen Trapanin madonnaa esittävä patsas, Madonna di Trapani. Legendan mukaan patsas tuotiin Kyprokselta vuonna 1188. Kirkko on pyhiinvaelluskohde. * Chiesa e Convento di Sant’Agostino on kirkko, jossa on näyttävät ruusuikkunat. * Cattedrale di S.Lorenzo on katedraali vuodelta 1421. Se on vuosisatojen kuluessa käynyt läpi monta muutosta. Nykyisen muotonsa se on saanut 1700-luvulla. * Villa Margherita on suosittu puisto, missä on teatteri ja ulkolava. Siellä järjestetään kesäisin konsertteja. * Bastione Imperiale (Bastione di Sant’Anna) on linnoitus vuodelta 1545. Sitä on myöhemmin laajennettu ja nykyisen muotonsa se sai vuonna 1673. * Torre di Ligny on kaupungin laidassa sijaitseva torni. Se toimii historiallisena museona, Museo della Preistoria. == Liikenne == Aeroporto Vincenzo Florio Trapani-Birgin lentokenttä sijaitsee 15 kilometriä Trapanista. Trapanin satamasta on yhteydet läheisille Levanzon ja Favignanan saarille. == Lähteet == == Aiheesta muualla == Luokka:Sisilian kaupungit Luokka:Trapanin maakunnan kunnat
Piritramidi

Piritramidi (kauppanimet: Dipidolor, Piridolan, Pirium ym.) on synteettinen opioidi. Piritramidi on Suomessa laiton huume. luokka:Opioidit
Ville Viljala

Ville Viljala (s. 4. helmikuuta 1995 Jyväskylän maalaiskunta) on suomalainen jalkapallomaalivahti, joka edustaa JJK Jyväskylää. Viljala on pelannut korkeimmalla sarjatasolla JJK Jyväskylän edustusjoukkueessa. Hän pelasi ensimmäisen JJK:n edustusjoukkueen ottelunsa Liigacupin pelissä RoPSia vastaan 6. helmikuuta 2011. Hän debytoi Veikkausliigassa kaudella 2012. == Lähteet == == Aiheesta muualla == * Luokka:Suomalaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Ruuan valta

Käsitteellä ruuan valta viitataan politiikassa maatalouden käyttöön poliittisena välineenä, jonka avulla valtio tai joukko valtioita tarjoaa tai pidättäytyy tarjoamasta tuotteita toisille valtioille vaikuttaakseen näiden valtioiden toimintaan. OPEC tunnisti toiminnan yhtenä aseena, kun öljyä käytettiin poliittisena aseena. Ruualla on merkittävä vaikutus valtion poliittiseen toimintaan. Valtio yleensä pyrkii takaamaan kansalaisilleen ruuan saannin. Ruuan valta on osa ruokapolitiikkaa. Ruuan valtaa käytetään usein esimerkiksi kauppasaartojen muodossa. Maailman neljä suurinta ruuan vallan käyttäjää ovat Yhdysvallat, Kanada, Australia ja Uusi-Seelanti. Yhdysvallat näyttää käyttävän ruuan valtaa rangaistuskeinona. Useat Afrikan valtiot käyttävät ruuan valtaa alueellisella tasolla. == Historiallinen tausta == Maailmassa on neljä valtiota, joiden maataloustuotteiden vienti riittää ruuan vallan käyttämiseen: Yhdysvallat, Kanada, Australia ja Uusi-Seelanti. Huonojen satokausien sattuessa ruuan tuojavaltiot joutuvat tukeutumaan näihin valtioihin, jotka voivat näin ollen käyttää ruokaa myös muiden tavoitteiden edistämiseen. Ruuan viejävaltiot eivät yleensä pidättäydy ruuan viemisestä ulkomaille, johtuen kotimaisten tuottajien vaatimuksista. == Politiikka == Ruokapolitiikka kattaa ruuan tuotannon, valvonnan ja sääntelyn, tarkastuksen sekä jakelun. Politiikkaan voivat vaikuttaa eettiset, kulttuurilliset, lääketieteelliset ja ympäristölliset kiistat. Yhdysvaltain maatalousministeri Earl Butz sanoi vuonna 1974 "Ruoka on ase". OPEC oli käyttänyt öljyä poliittisena aseena, mikä avasi mahdollisuuden myös ruuan käyttämiseen vastaavalla tavalla. Ruuan valtaa voidaan käyttää myös käänteisesti, tuojavaltio voi kieltäytyä vastaanottamasta ruokaa ilman poliittisia myönnytyksiä. Tällä olisi sama vaikutus kuin, jos viejävaltio kieltäytyisi ruuan viemisestä. luokka:Maatalouspolitiikka
Sexcetera

Sexcetera on yhdysvaltalainen Playboy TV -televisiokanavan viihteellinen asiaohjelma, joka keskittyy ihmisen seksuaalisuuteen. Suomessa ohjelmaa on esittänyt ainakin TV5. == Historia == Sarjasta on ilmestynyt 80 jaksoa sen aloitusvuoden 1998 jälkeen, ja se on näin ollen yksi Playboyn pitkäaikaisimmista televisiosarjoista. Sarjan jokaisessa noin tunnin mittaisessa jaksossa esiintyy neljästä viiteen toimittajaa. Sarjaan kuvataan sisältöä Yhdysvalloissa ja Euroopassa. Sisältöön kuuluu muun muassa salattu fetisismi, eroottiset trendit, seksituotteet kuten seksilelut ja pornografian julkisuuden henkilöt. Toimittajat esittävät kertomuksensa humoristisella tavalla ja naispuoliset toimittajat ovat yleensä alasti omien juttujensa aikana. Vaikka sarjaan ei enää tuoteta uusia jaksoja, uusinnat näkyvät edelleen Playboy TV:llä ja Virgin1:lla. Kanavien nykyiset ohjelmat 69 Sexy Things 2 Do Before You Die ja e-Rotic on rakennettu hyvin paljon alkuperäisen Sexceteran pohjalta. == Toimittajat == * Kira Reed * Valerie Baber * Susannah Breslin * Hoyt Christopher * Ralph Garman * Frank Gianotti * Lauren Hays * Asante Jones * Gretchen Massey * Sam Phillips * Scott Potasnik * Andrea Lowell * Will Goodbourn == Lähteet == Luokka:1990-luvun yhdysvaltalaiset televisiosarjat Luokka:2000-vuosikymmenen yhdysvaltalaiset televisiosarjat Luokka:Eroottiset televisiosarjat
Ekgoniini

Ekgoniini on alkaloidi ja YK:n huumausaineyleissopimuksessa määritelty huume. Kokaiini on ekgoniinijohdannaisen bentsoyyliekgoniinin metyyliesteri. Ekgoniini on tropaanialkaloidi jota esiintyy kokapensaan lehdissä, ja se on rakenteeltaan läheistä sukua kokaiinille. == Katso myös == * Luettelo YK:n yleissopimusten mukaisista huumeista == Lähteet == == Aiheesta muualla == *DrugBank: Ecgonine *Human Metabolome Database: Ecgonine *Kyoto Encyclopedia of Genes and Genomes (KEGG): Ecgonine *Dr. Duke's Phytochemical and Ethnobotanical Databases: Ecgonine Luokka:Huumeet nimityksen mukaan Luokka:Tropaanialkaloidit
Gerald Henderson

Jerome McKinley "Gerald" Henderson, Sr. (s. 16. tammikuuta 1956 Rischmond) on yhdysvaltalainen entinen koripalloilija. Hän voitti urallaan kolme NBA- mestaruutta. Hendersonin poika, Gerald Henderson Jr., on myös koripalloilija. == Lähteet == == Aiheesta muualla == *Basketball-Referencen pelaajaprofiili Luokka:Yhdysvaltalaiset koripalloilijat Luokka:Vuonna 1956 syntyneet Luokka:Elävät henkilöt
Montes Carpatus

Montes Carpatus on lähes 400 kilometriä pitkä vuorijono Kuun Maahan päin kääntyneen puolen luoteisosassa, Mare Imbriumin eteläpuolella. Vuorijono kohoaa korkeimmillaan 2000 metriin. Saksalainen tähtitieteilijä Johann Heinrich von Mädler nimesi vuoriston Karpaattien mukaan. Luokka:Kuun vuoristot
Levanzo

Levanzo on saari Sisilian länsirannikolla Italiassa. Saari kuuluu Egadisaariin, jotka kuuluvat Trapanin maakuntaan. Saarelle pääsee laivalla muun muassa Trapanista. Saarelta löydettiin vuonna 1949 esihistorialliselta ajalta olevia kalliomaalauksia ja kaiverruksia. Vanhimmat näistä neoliittiselta ja paleoliittiselta ajalta peräisin olevista teoksista ovat 12 000 vuotta vanhoja. == Lähteet == == Aiheesta muualla == Luokka:Italian saaret Luokka:Välimeren saaret
Claudie Haigneré

Claudie Haigneré (entinen Claudie André-Deshays; s. 13. toukokuuta 1957) on ranskalainen lääkäri, poliitikko ja entinen Ranskan avaruusjärjestö CNESin avaruuslentäjä (1985–1999) (spationautti ranskaksi) ja Euroopan avaruusjärjestö ESAn avaruuslentäjä (1999–2002).ESA - Human Spaceflight and Exploration - spationauts - Claudie Haigneré (formerly André-Deshays) ==Tausta ja koulutus== Haigneré opiskeli lääketiedettä Faculté de Médecinessä (Paris- Cochin) ja Faculté des Sciencesissä (Paris-VII). Hän hankki pätevyyden biologiassa ja urheilulääketieteessä (1981), ilmailu- ja avaruuslääketieteessä (1982) ja reumatologiassa (1984). Vuonna 1986 hän suoritti diplomin biomekaniikassa ja liikkeen fysiologiassa. Hän väitteli tohtoriksi neurotieteessä vuonna 1992. ==Ura avaruuslentäjänä== Haigneré oli varamiehistössä vuoden 1993 Mir Altaïr -lennolla, mihin hänen tuleva aviomiehensä Jean-Pierre Haigneré osallistui. Asteroidi 135268 Haigneré on nimetty heidän kummankin mukaan. Haigneré vieraili Mir-avaruusasemalla 16 päivän ajan vuonna 1996 osana venäläis-ranskalaista Mir Cassiopée -lentoa (17. elokuuta – 2. syyskuuta 1996). Marraskuussa 1999 Haigneré liittyi Euroopan astronauttijoukkoihin. Vuonna 2001 Haigneré vieraili ensimmäisenä eurooppalaisena naisena Kansainvälisellä avaruusasemalla Retkikunta 3:n aikana osana ISS Andromède -lentoa (21.–31. lokakuuta 2001). Hän jäi eläkkeelle ESAsta 18. kesäkuuta 2002.CNES Biography Spacefacts biography of Claudie HaigneréHaigneré's diary of the 2001 mission ==Poliittinen ura== Avaruuslentäjäuran jälkeen Haigneré astui Ranskan politiikkaan. Hänestä tuli Jean-Pierre Raffarinin hallituksen tiede- ja teknologiaministeri (kesäkuu 2002 – maaliskuu 2004) ja Eurooppa-ministeri (maaliskuu 2004 – toukokuu 2005). Haigneré meni avaruuslentojensa välissä naimisiin Jean-Pierre Haignerén kanssa. Heillä on yksi yhteinen tytär. ==Katso myös== *Luettelo naisavaruuslentäjistä == Lähteet == ==Aiheesta muualla== * http://spaceflight.nasa.gov/station/crew/exp3/taxi3/index.html * NASA Biography Luokka:Ranskalaiset avaruuslentäjät Luokka:Vuonna 1957 syntyneet Luokka:Elävät henkilöt
Meprodiini

Alfameprodiini on rakenteeltaan petidiinin ja prodiinin kaltainen opioidi. Huumeella on kaksi isomeeriä, alfa- ja betameprodiini (CAS 468-50-8), joista alfameprodiini on enemmän käytetty. Alfameprodiini on Suomessa laiton huume. == Aiheesta muualla == *PubChem: Alfameprodina *ChemBase: Alphameprodine Luokka:Opioidit
Jan Morávek

Jan Morávek (s. 1. marraskuuta 1989 Praha) on tšekkiläinen jalkapalloilija. == Ura == Morávek aloitti jalkapalloilun vuonna 1995 Bohemians 1905 -joukkueessa ja nousi edustusjoukkueeseen vuonna 2006. Hän debytoi seurassa kesäkuussa 2007 1. HFK Olomoucia vastaan.HFK Olomouc - Bohemians 1905 Hän pelasi ensimmäisen ottelunsa Bohemians 1905 -seurassa Gambrinus ligassa marraskuussa 2007 Sparta Prahaa vastaan.Spielbericht Sparta Prag vs. Bohemians Prag Menestyksekkään koejakson jälkeen Morávek siirtyi saksalaiseen Schalke 04:een marraskuussa 2008,Jan Moravek to go on trial at Schalke ja teki seuran kanssa nelivuotisen sopimuksen maaliskuussa 2009.Schalke holt Talente Moravek und Mezquida Hän liittyi seuraan heinäkuussa 2009.Erster Neuzugang: Schalke holt Morávek bis 2013 Kesällä 2010 Schalke lainasi Morávekin 1. FC Kaiserslauterniin loppukaudeksi.Jan Moravek kommt zum FCK Vuonna 2012 Morávek siirtyi FC Augsburgiin ensin lainalle ja myöhemmin samana vuonna pysyvästi. Moravek debytoi Tšekin maajoukkueessa maaliskuussa 2010 Skotlantia vastaan tultuaan vaihdosta sisään Jaroslav Plasilin tilalle.Česká reprezentace ve Skotsku neuspěla == Lähteet == == Aiheesta muualla == * Morávek fotbal.idnes.cz- sivustolla * Morávek fotbal.cz-sivustolla * Morávek Fussballdaten.de- sivustolla Luokka:Tšekkiläiset jalkapalloilijat Luokka:Vuonna 1989 syntyneet Luokka:Elävät henkilöt
Monokuro Boo

Monokuro Boolla viitataan animetyylisiin hahmoihin, jotka japanilainen yhtiö San-X on luonut. Hahmot koostuvat kahdesta siasta, mustasta ja valkoisesta, joilla on neliskulmainen vartalo, täplät silminä, kärsä, sekä kiemurainen saparo takapuolella. Niiden ympärillä nähdään usein lentävä ampiainen. Hahmojen aikaisin esiintyminen oli lisensointi- ja lahjatavaranäytöksissä Japanissa vuonna 2005.RM Licensing Monokuro Boo page Monokuro Boo -hahmojen iskulause on "Simple is Best" (Yksinkertainen on parasta), ja yksi tai molemmat siat voidaan myös nähdä ympärillään puhekuplia, joissa lukee "Boo", "Love?" (Rakkaus?/Rakkautta?), "Enjoy?" (Nauti?), tai "Happy" (Onnellinen). RM Enterprises (BVI) -niminen osakeyhtiö on lisensoinut Monokuro Boo -hahmot, ja huolehtii hahmojen kehityksestä sekä mainostuksesta niin Aasiassa kuin kansainvälisillä alueillakin. ==Hahmon konsepti ja nimi== Kun kyseiset hahmot aluksi luotiin, nimenä ei ollut "Monokuro Boo", vaan "Monotone", jossa "mono" tuli sanasta "monochrome" (yksivärinen, mustavalkoinen) ja "ton" tarkoitti sikaa. Tämä sanaleikki oli se, joka alun perin innoitti suunnittelijaa luomaan mustavalkoiset hahmot. Suunnittelija tietoisesti taisteli silloista värejä suosivaa trendiä vastaan yksitoikkoisella värimaailmallaan, toivoen luovansa hauskan ja ainutlaatuisen tyylin. Esittelemällä kauppatavaraa jossa yksinomaan oli mukana mustaa, valkoista ja harmaata, suunnittelija toivoi todistavansa, että kyseisen kaltaisella konseptilla on mahdollisuus tulla hyväksytyksi ja menestyä laajemman yleisön joukossa, yleisesti kuluttajien ja söpöistä tavaroista pitävien ihmisten keskuudessa. Hahmojen uusi nimi tulee sanoista "Monokuro" (yksivärinen, mustavalkoinen) ja "Boo" (onomatopoeettinen sana sian ääntelylle Japanissa, vrt. "röh") ==Baby Boo== Huolimatta Monokuro Boon väittämästä, että söpön ei aina tarvitse olla värikästä, San-X on myös luonut oheishahmoja, joihin kuuluu pienempiä, pastellisävyisiä tai karkin värisiä porsaita, jotka tunnetaan nimellä Baby Boo (Vauva Boo) Baby Boo koostuu seitsemästä porsaasta, jotka on nimetty ja väritetty seuraavasti: * Berry (marja) - pastellin punainen * Peach (persikka) - pastellin pinkki * Orange (appelsiini) - pastellin oranssi * Lemon (sitruuna) - pastellin keltainen * Mint (minttu) - pastellin vihreä * Soda (sooda, limonadi) - pastellin sininen * Grape (viinirypäle) - pastellin violetti/laventeli Baby Boo -hahmojen iskulauseita ovat "Are you happy?" ("anata wa shiawase?", oletko onnellinen?) ja "So Happy With You" ("anata to iru to tottemo kawai", niin onnellinen kanssasi). Kuten Monokuro Boo- hahmojen lähettyvillä, ampiaisen tyylinen hyönteinen on nähty leijailevan myös Baby Boo -hahmojen ympärillä, sillä eroavaisuudella että ampiaisesta on tehty mansikan tai leppäkertun näköinen. Osa Baby Boo -porsaista myös sanoo "Poo". ==Katso myös== Hello Kitty ==Lähteet== Luokka:Piirroshahmot Luokka:Kuvitteelliset eläimet
Metadoli

Metadoli on rakenteeltaan metadonin kaltainen opioidi. Rasemetadoli on alfametadolin (CAS 17199-54-1) ja beetametadolin (CAS 17199-55-2) raseeminen seos. Alfa- ja beetametadoli esiintyvät dekstro- ja levoisomeereissä, joten yhteensä isomeerejä on neljä. == Johdannaiset == Metadolilla on paljon johdannaisia, jotka ovat myös huumeita. Nämä kaikki ovat YK:n yleissopimuksessa kielletty: *Alfa-asetyylimetadoli (α-3-asetoksi-6-dimetyyliamino-4,4-difenyyliheptaani): Vaikutusaika pitkä, koska hajoamistuotteet ovat edelleen huumaavia, joten sen vaikutusaika on pitkä. * Alfametadoli (α-6-dimetyyliamino-4,4-difenyyli-3-heptanoli) * Asetyylimetadoli (3-asetoksi-6-dimetyyliamino-4,4-difenyyliheptaani) * Beeta- asetyylimetadoli (β-3-asetoksi-6-dimetyyliamino-4,4-difenyyliheptaani) * Beetametadoli (β-6-dimetyyliamino-4,4-difenyyli-3-heptanoli) * Isometadoni (6-dimetyyliamino-5-metyyli-4,4-difenyyli-3-heksanoni) * Metadoni (6-dimetyyliamino-4,4-difenyyli-3-heptanoni) * Metadoni-välituote (4-syano-2-dimetyyliamino-4,4-difenyylibutaani) * Norasymetadoli ((±)-α-3-asetoksi-6-metyyliamino-4,4-difenyyliheptaani) * Normetadoni (6-dimetyyliamino-4,4-difenyyli-3-heksanoni) ==Lähteet== Luokka:Metadonijohdokset
Mozia

Mozia on pieni saari Sisilian länsirannikolla Italiassa. Saari tunnetaan myös nimellä San Pantaleo. Saari kuuluu Trapanin maakuntaan. == Historia == Foinikialaiset rakensivat saarelle kolme kaupunkia 700-luvulla eaa. Vuonna 1913 saaren osti marsalaviinejä vievän vauraan perheen jäsen Joseph Whitaker. Hän alkoi tehdä saarella kaivauksia ja löysi saaren raunioista kivimosaiikkilattioita, telakan, linnoituksen ja hautausmaan. Kaivauksissa löytyneet esineet ovat nähtävillä saarella olevassa museossa, joka on nimetty hänen mukaansa, Museo Whitagerissa. == Lähteet == == Aiheesta muualla == Luokka:Italian saaret Luokka:Välimeren saaret Luokka:Sisilia
Prodiini

Prodiini on rakenteeltaan petidiinin kaltainen opioidihuume, jolla on kaksi isomeeriä: alfaprodiini (CAS 77-20-3) ja beetaprodiini (CAS 468-59-7). Prodiini on myös vaikutuksiltaan petidiinin kaltainen, mutta nopeampivaikutteinen. Sen väärinkäyttö voi olla hengenvaarallista. ==Lähteet== Luokka:Opioidit
Alkydi

Alkydi on maalin sideaineena käytettävä polyesteri, jota on funktionalisoitu rasvahapoilla. Sana alkydi, alun perin alcid, on yhdistelmä sanoista alcohol (alkoholi) ja acid (happo). Sitä ei pidä sekoittaa alkyyliin. Alkydit valmistetaan polymeroimalla polyolia ja dikarboksyylihappoanhydridiä. Funktionalisoimalla polyesteri edelleen rasvahapolla saadaan hartsi, joka muodostaa joustavan pinnoitteen. Käyttämällä tyydyttymättömiä rasvahappoja ja kobolttikatalyyttiä alkydimaali kovettuu ilmassa, koska happi reagoi rasvahapon alkeeniryhmän kanssa, muodostaa lipidiperoksideja ja siten ristisilloittaa rasvahapot toisiinsa kiinni. Rasvahappojen määrästä riippuu, kuinka helposti maali kovettuu: vähärasvahappoiset maalit kovettuvat vasta kuumennettaessa, joten niitä käytetään vain teollisuudessa, kun taas pitemmälle funktionalisoituja, helposti ilmassa kovettuvia maaleja myydään kuluttajille. Korkeampilaatuisia alkydejä valmistetaan sekoittamalla polyoli, dianhydridi ja rasvahappo ja kuumentaa reaktioseosta kunnes sen viskositeetti on riittävä. Edullisempia alkydeitä saadaan ensin transesteröimällä suoraan triglyseridejä (rasvoja) polyolin kanssa ja lisäämällä sitten anhydridi. Tavallisimpia happoanhydrejä ovat ftaalianhydridi ja maleiinianhydridi ja polyoleja trimetylolipropaani, glyseroli ja pentaerytritoli. Rasvoja tai rasvahappoja saadaan esim. pellavaöljystä. Vesiohenteista lateksimaalia ei kannata yrittää sävyttää alkydimaalilla, se ei sekoitu eikä muuta väriä. Luokka:Polymeerit
Alfentaniili

Alfentaniili (R-39209, kauppanimi Alfenta, Rapifen) on voimakas, mutta lyhytvaikutteinen analgeetti, joka kuuluu opioideihin. Se on fentanyylin johdannainen, ja sitä heikompi, mutta nopeampi vaikuttamaan. Sen vaikutusaika on vain 5–10 minuuttia. Sitä käytetään anestesiana leikkauksissa. Suomessa alfentaniililla on myyntilupa valmistenimillä Alfentanil Hameln, Alfentanil Kalceks ja Rapifen == Lähteet == * === Viitteet === == Aiheesta muualla == *PubChem: Alfentanil *Kyoto Encyclopedia of Genes and Genomes (KEGG): Alfentanil Luokka:Fentanyylijohdokset Luokka:Kipulääkkeet
Aquila-luokka

Aquila-luokka oli Italian kuninkaallisen laivaston neljän aluksen muodostama tiedusteluristeilijäluokka (), jonka alukset myöhemmin luokiteltiin hävittäjiksi. == Alukset == Romania tilasi vuonna 1913 Vifor-luokan alukset Pattisonin telakalta Napolista. Ne suunnitteli insinööri Luigi Scaglia ja ne aseistettiin kolmella 4,7 tuuman 34 pituuskaliiperin tykillä, neljällä 75 millimetrin 50 pituuskaliiperin tykillä ja viidellä torpedoputkella. Niiden toiminta-aikana piti olla kymmenen tuntia täydellä nopeudella toimittaessa Mustallamerellä.Conway's 1906-1921 s. 266 Italian liityttyä ensimmäiseen maailmansotaan alukset pakkolunastettiin 5. kesäkuuta 1915 niiden ollessa ainoastaan 60 prosenttisesti, ei edes aloitettu, 20 prosenttisesti ja 50 prosenttisesti valmiita. Ne liitettiin Regia Marinaan 27. heinäkuuta 1916 tiedusteluristeilijöinä. Aquila-luokan hävittäjät Nimi Telakka Kölinlasku Vesille Valmis Kohtalo RN Aquila (ex-Vifor) Pattisonin telakka, Napoli 26. heinäkuuta 1917 8. helmikuuta 1918 Espanjalle 6. tammikuuta 1939 RN Falco (ex- Viscol) Pattison, Napoli 19. elokuuta 1916 16. elokuuta 1919 20. tammikuuta 1920 Espanjalle 6. tammikuuta 1939 RN Nibbio (ex-Vartez) Pattison, Napoli 15. heinäkuuta 1914 30. tammikuuta 1918 15. toukokuuta 1918 Romanialle 1. heinäkuuta 1920 RN Sparviero (ex-Vijelie) Pattison, Napoli 29. tammikuuta 1914 25. maaliskuuta 1917 15. heinäkuuta 1917 Romanialle 1. heinäkuuta 1920 ==Lähteet== * * === Viitteet === * *
Martín Montoya

Martín Montoya Torralbo (s. 14. huhtikuuta 1991 Gavà, Barcelona, Katalonia) on espanjalainen jalkapalloilija, joka pelaa oikeana puolustajana kotimaassaan Real Betisin joukkueessa. == Seurajoukkueura == === Barcelona === Montoya aloitti jalkapalloilun kotikaupunkinsa seurassa CF Gavàssa, josta hän siirtyi FC Barcelonan juniorikouluun, La Masiaan 9-vuotiaana. Hän nousi seuran B-joukkueeseen vuonna 2009. Kaudella 2009–2010 Montoya pelasi Barcelona B:n riveissä 22 ottelua Segunda División B:ssä, josta joukkue nousi kauden päätteeksi Segunda Divisióniin. Helmikuussa 2011 hän debytoi Barcelonan edustusjoukkueessa tultuaan vaihdosta sisään Adrianon tilalle viideksi viimeiseksi minuutiksi otteluun RCD Mallorcaa vastaan.Barcelona too strong for Mallorca ; ESPNsoccernet, 26 February 2011 Maaliskuun 2011 lopussa Montoya yhdistettiin siirtohuhuissa Valenciaan.Valencia keen on Barcelona's Martin Montoya ; Goal.com, 29 March 2011Barça B has offered a renewal to Montoya ; FBbarcelona.blogspot, 18 April 2011 Huhtikuussa hän oli ensimmäistä kertaa Barcelonan avauskokoonpanossa vierastappiossa Real Sociedadia vastaan. Hän loukkaantui ottelussa ja oli sivussa loppukauden.Milito, Montoya out for six weeks ; FIFA.com, 1 May 2011 Montoya solmi Barcelonan kanssa keväällä 2014 neljän vuoden jatkosopimuksen.http://www.fcbarcelona.com/football/first- team/detail/article/montoya-will-renew-his-contract-on-friday Elokuussa 2016 Montoyan sopimus purettiin pelaajan ja Barcelonan yhteisellä päätöksellä. === Valencia === Montoya liittyi Valenciaan 1. elokuuta 2016 neljän vuoden sopimuksella. Ensimmäisellä kaudellaan hän pelasi 29 liigaottelua ja teki niissä kaksi maalia. Kaudella 2017–2018 hän pelasi 25 liigaottelua eikä tehnyt maaleja. === Brighton & Hove Albion === Elokuussa 2018 Montoya siirtyi englantilaisseura Brighton & Hove Albioniin. Ensimmäisellä kaudellaan hän pelasi Valioliigassa 25 ottelua, joista 24 ottelussa täyden ajan. Kaudella 2019–2020 hän pelasi Valioliigassa 27 ottelua, joista 23 ottelua avauskokoonpanossa ja 13 ottelussa täydet minuutit. Maaleja hän ei kahden valioliigakautensa aikana tehnyt. == Maajoukkueura == Montoya on pelannut useita otteluita Espanjan nuorisomaajoukkueissa. Hän oli mukana voittamassa alle 17-vuotiaiden EM-kultaa vuonna 2008, alle 19-vuotiaiden EM-hopeaa vuonna 2010 ja alle 21-vuotiaiden EM-kultaa vuonna 2011. Ensimmäisen kutsunsa Espanjan A-maajoukkueeseen hän sai elokuussa 2011 mutta pelaamaan hän ei päässyt. == Lähteet == == Aiheesta muualla == *BDFutbol-profiili *Futbolme- profiili *Transfermarkt-profiili Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1991 syntyneet Luokka:Elävät henkilöt
Sari Viitasalo

Sari Johanna Viitasalo-Flander (s. 21. syyskuuta 1965 Kauhajoki) on suomalainen näyttelijä. Hän on näytellyt muutamissa suomalaisissa elokuvissa ja televisiosarjoissa, joista mainittakoon Kumman kaa- tv-sarjan Marjon rooli. Hän on myös näytellyt teattereissa, muun muassa Uudessa teatterissa ja Aurinkoteatterissa. Viitasalo on opiskellut Lahden kansanopiston teatterikoulutuksessa vuosina 1985–1986. Näyttelijätöiden lisäksi hän työskentelee psykoterapeuttina. ==Filmografia== ===Elokuvat=== Vuosi Elokuva / TV-elokuva / Lyhytelokuva Rooli 2000 Pieni pyhiinvaellus keittäjä Staffan Snellin suojelusenkeli naisnäyttelijä #2 2003 Eila luottamusnainen Nainen kedolla biologi 2004 Levottomat 3 talkshow-vieras 2005 Caasha Anna 2008 Tuhma Jussi 2009 Maata meren alla kirjallisuuspiiriläinen ===Televisiosarjat=== Vuosi Televisiosarja Rooli 1994 Kiinnisidottu sairaanhoitaja 2003–2005 Kumman kaa Marjo 2017 Myrskyn jälkeen Mia ==Lähteet== * http://www.imdb.com/name/nm0897195/ * https://www.elonet.fi/fi/henkilo/913606 === Viitteet === Luokka:Suomalaiset näyttelijät Luokka:Vuonna 1965 syntyneet Luokka:Elävät henkilöt
Huumausaineyleissopimus

Huumausaineyleissopimus on Yhdistyneiden kansakuntien (YK) sopimus huumeiden kieltämiseksi vuodelta 1961. Se korvasi aiemmin käytössä olleen kansainvälisen oopiumisopimuksen. Huumausaineyleissopimuksessa kiellettiin kannabishuumeet, kokahuumeet, oopiumhuumeet, ja näiden tapaiset. Fentanyyli ja useita sen johdoksia kiellettiin. YK:n tavoite oli täysin huumeeton maailma vuoteen 2008 mennessä. Suomi ratifioi sopimuksen 1965. Sopimus ei koskenut useita huumeita. Esimerkiksi amfetamiineja ei kielletty tässä sopimuksessa, mutta ne kiellettiin 1971 laaditussa psykotrooppisia aineita koskevassa yleissopimuksessa. Yleissopimus jakaa aineet neljään luokkaan lääkinnälisen- ja päihdekäytön mukaan. Tiukimmin kontrolloidaan luokkaa IV, jonka aineet katsotaan vaarallisimmiksi ja joilla on vähiten lääketieteellistä käyttöä. Luokkien I - III aineita kontrolloidaan tiukimmin luokassa I ja väljimmin luokassa III. Lista aineista ja luokista on päivitetty viimeksi joulukuussa 2014.List of Narcotic Drugs under International Control International Narcotics Control Board, 53nd edition, December 2014. Huhtikuussa vuonna 2016 YK järjesti erityisistunnon huumeista. Alun perin istunto suunniteltiin järjestettävän vuonna 2019, mutta Kolumbian, Meksikon ja Guatemalan toiveesta istunto aikaistettiin. Erityisistunnossa ei muutettu mitään vallalla olevaan sopimukseen ja mm. The Global Commission on Drug Policy jätti tiedotteen jossa se kertoi olevansa "syvästi pettynyt" loppuasiakirjaan ja yksi sen jäsenistä, Richard Branson kutsui erityisistunnon kuukausia kestäneen valmistelun seuraamista "kuin katsoisi junaonnettomuutta hidastettuna". Seuraava erityisistunto huumeista on suunniteltu järjestettävän alkuperäisenä ajankohtana, vuonna 2019. == Katso myös == * Luettelo sopimuksessa kielletyistä huumeista == Lähteet == == Aiheesta muualla == * Vuoden 1961 huumausaineyleissopimus Finlex. * Asetus vuoden 1961 huumausaineyleissopimuksen voimaansaattamisesta * Asetus vuoden 1961 huumausaineyleissopimuksen määräysten soveltamisesta (514/1966) * Single Convention on Narcotic Drugs, 1961 International Narcotics Control Board. * International Drug Control Conventions United Nations Office on Drugs and Crime. Luokka:Yhdistyneiden kansakuntien sopimukset Luokka:Päihdepolitiikka Luokka:1900-luvun kansainväliset sopimukset Luokka:1961
Morgan – toivoton tapaus

Morgan – toivoton tapaus (Morgan!, myös Morgan: A Suitable Case for Treatment) on British Lion Filmsin tuottama komediaelokuva vuodelta 1966. Sen ohjasi Karel Reisz ja tuotti Leon Clore David Mercerin elokuvakäsikirjoituksen pohjalta. Elokuvan pääosia näyttelevät David Warner, Vanessa Redgrave ja Robert Stephens kanssaan Irene Handl ja Bernard Bresslaw. Elokuva kertoo Morganista, jolla on pakkomielle Karl Marxia ja gorilloja kohtaan ja joka yrittää estää vaimoansa avioitumasta uudelleen. Elokuva oli ehdolla parhaan naispääosan (Vanessa Redgrave) ja parhaan puvustuksen Oscar-palkinnon voittajaksi. Se oli ehdolla myös Kultaisen palmun saajaksi Cannesin elokuvajuhlilla vuonna 1966. Redgrave oli ehdolla myös parhaaksi naisnäyttelijäksi. The New York Timesin kriitikot valitsivat Morganin vuonna 2004 yhdeksi kaikkien aikojen tuhannesta parhaasta elokuvasta maailmassa. Yhdysvaltalainen näyttelijä Morgan Fairchild valitsi taiteilijanimensä tämän elokuvan mukaan. == Näyttelijät == == Lähteet == Luokka:Vuoden 1966 brittiläiset elokuvat Luokka:Brittiläiset komediaelokuvat Luokka:Brittiläiset mustavalkoelokuvat Luokka:Karel Reiszin ohjaamat elokuvat
Éric Grauffel

Éric Grauffel (s. 8. joulukuuta 1979) on ranskalainen urheiluampuja. Hän on pistoolin practical-ammunnan open-luokan viisinkertainen maailmanmestari ja euroopanmestari.Tir Stage quimpérois pour les meilleurs Français . Éric Grauffel sera présent à Cavaillon, en septembre, pour défendre son titre de champion d'europe de tir sportif de vitesse. Maailmanmestaruudet Grauffel saavutti peräkkäisissä kisoissa vuosina 1999, 2002, 2005, 2008 sekä 2011 ja euroopanmestaruudet myös peräkkäisissä kisoissa vuosina 1998, 2001, 2004, 2007 ja 2010. Ensimmäiset mestaruutensa Grauffel voitti ollessaan vielä juniorikategoriassa. Viimeisten 13 vuoden aikana Grauffel on voittanut 208 kilpailustaan yli 97 prosenttia, ja harvoista tappioista puolet tuli vuonna 1998. Näitä kaikkia voidaan pitää todella uskomattomina saavutuksina practical-ammunnassa, jossa hän on ollut ylivoimainen viime vuosina. Hän on monien mielestä paras practical-ampuja kautta aikain. Grauffelin vahvuuksina pidetään eritoten hänen todella varmaa ammuntaansa kaikissa olosuhteissa. Hän ampuu aina todella nopeasti ja todella tarkasti. Tämän tason Grauffel on saavuttanut vain harjoittelemalla. Omien sanojensa mukaan hän on elämänsä aikana ampunut jo yli kaksi miljoonaa laukausta.Le Télégramme L'élite au rendez-vous du championnat interrégional. "Le champion de monde, Éric Grauffel, remporte le championnat en «open»." 16. syyskuuta 2009 Grauffelin menestyksen takana on myös toimiva kalusto. Häntä on sponsoroinut yli kymmenen vuotta italialainen aseyritys Tanfoglio, joka toimittaa hänelle aina uusimman ja toimivan kaluston. Grauffelilla on myös lukuisia muita sponsoreita. Tanfoglio on lanseerannut Eric Grauffelin nimellä asemallin - Gold custom Eric - jota Eric itse myös käyttää, kaliiperinaan .38 super. Ase on täysin maailmanmestarin itse suunnittelema ja tehty puhtaasti kilpailukäyttöön. == Lähteet == * Grauffelin verkkosivut Luokka:Ranskalaiset ampujat Luokka:Vuonna 1979 syntyneet Luokka:Elävät henkilöt
Maissitärkkelys

pienoiskuva Maissitärkkelys on maissista valmistettua tärkkelystä. Maissitärkkelystä käytetään sakeuttamisaineena nestemäisissä ruuissa, kuten kastikkeissa, mehuissa ja kiisseleissä sekä myös sidosaineina lääkkeissä. Sitä käytetään joskus jauhojen sijaan, koska se muodostaa läpinäkyvän sekoituksen samean sijaan. Maissitärkkelyksen keksijänä pidetään Thomas Kingsfordia, joka kehitti aineen 1840-luvulla ja perusti sittemmin suureksi kasvaneen tärkkelystehtaan.Rootsweb viitattu 20.6.2011 Myös kauppanimillä maizena ja maisena tunnettu maissitärkkelys on maissinjyvistä saadusta ydinjauhosta erotettua, tummaa tai vaaleaa tärkkelysjauhoa. Se sekoitetaan ruokaan samalla tavoin kuin perunajauho eli ensin pieneen määrään kylmää vettä ja sitten tämä seos varovasti ja koko ajan sekoittaen kuuman ruoan sekaan. ==Lähteet== == Aiheesta muualla == *Fineli: Maissitärkkelys Luokka:Maissivalmisteet Luokka:Ruoka-ainekset Luokka:Sakeuttamisaineet Luokka:Seulonnan keskeiset artikkelit
Puhdistus (elokuva)

Puhdistus on vuonna 2012 ensi-iltansa saanut Antti J. Jokisen ohjaama elokuva. Se perustuu Sofi Oksasen samannimiseen Finlandia-palkittuun (2008) kirjaan. Elokuva kuvattiin Virossa. Jokinen koekuvasi elokuvaa varten 180 näyttelijää. Sofi Oksanen osallistui käsikirjoituksen tekoon. Elokuvan pääosissa näyttelevät Peter Franzén, Tommi Korpela, Krista Kosonen ja Laura Birn.Eesti Ekspressen Puhdistus oli Suomen ehdokas Oscar-palkinnon saajaksi parhaan vieraskielisen elokuvan kategoriassa, mutta ei päässyt viiden parhaan joukkoon. Elokuva voitti viisi Jussi-palkintoa 2013. Palkinnot tulivat naispääosasta (Laura Birn), naissivuosasta (Liisi Tandefelt), kuvauksesta (Rauno Ronkainen), äänisuunnittelusta (Kirka Sainio) sekä maskeerauksesta (Riikka Virtanen). == Näyttelijät == == Arvioita == Puhdistus sai suomalaiskriitikoilta enimmäkseen myönteisiä arvioita, mutta kriittisiä äänenpainojakin oli. Turun Sanomien Tapani Maskulan mielestä elokuva on raskassoutuinen, vaikka levottomalla kameratyöskentelyllä ja nopeilla leikkauksilla siihen on yritetty saada keinotekoista vauhtia. Se on hänestä laajalle yleisölle suunnattu väkivaltadraama, jossa pohjana olevan romaanin kovin monet tasot ja yksityiskohdat on uhrattu yksioikoiselle kommunisminvastaisuudelle. Hänestä kahden naishahmon roolit näytellään hyvin, mutta miehistä piirretään vain karkeat karikatyyrit., Lehdistöarvio. == Lähteet == Luokka:Vuoden 2012 suomalaiset elokuvat Luokka:Suomalaiset historialliset draamaelokuvat Luokka:Antti J. Jokisen ohjaamat elokuvat Luokka:Suomalaiset romaaneihin perustuvat elokuvat Luokka:Solar Filmsin elokuvat Luokka:Jussi-palkitut elokuvat Luokka:Seulonnan keskeiset artikkelit
Blur (täsmennyssivu)

Blur tarkoittaa seuraavia: * Blur, englantilainen brittipopyhtye ** Blur, yhtyeen viides studioalbumi * Blur, videopeli * Blur, yhdysvaltalaisen Rachael Lampan remix-albumi.
Segundo Castillo

Segundo Alejandro Castillo Nazareno (s. 15. toukokuuta 1982 Esmeraldas, Ecuador) on ecuadorilainen jalkapalloilija. Hän on pelipaikaltaan puolustava keskikenttäpelaaja. == Seurajoukkueura == Castillo aloitti ammattilaisuransa Club Deportivo Espolista, jossa hän pelasi seuraavat kolme vuotta. Vuonna 2003 hän siirtyi Club Deportivo El Nacionaliin, joka on yksi maan menestyneimmistä seuroista kautta aikain. Joukkueessa pelatessaan Castillo voitti sarjamestaruudet peräkkäisinä vuosina 2005 ja 2006. Hän pelasi kolmen kauden aikana yhteensä 112 ottelua ja teki niissä 11 maalia.Player profile Everton FC. Viitattu 19.6.2011. Elokuussa 2006 Castillo vaihtoi mannerta Eurooppaan ja siirtyi serbialaisseura Punaiseen tähteen.Ailton i Kastiljo na "Marakani" Sport. Viitattu 19.6.2011. Hän teki ensimmäisellä kaudellaan kahdeksan maalia ja oli yksi joukkueen luottopelaajista, kun se voitti tuplan vuonna 2007. Elokuussa 2008 hän siirtyi kauden 2008–2009 kestävällä lainasopimuksella Englannin Valioliigassa pelanneeseen Evertoniin.Castillo Signing Completed Everton FC. Viitattu 19.6.2011. Castillo pelasi ensimmäisen ottelunsa Valioliigassa 14. syyskuuta 2008 Stoke Cityä vastaan. Hän teki ainoan maalinsa joukkueessa 18. syyskuuta 2008 UEFA Cupin ottelussa belgialaista Standard Liègeä vastaan.Everton 2-2 Standard Liege BBC Sport. Viitattu 19.6.2011. Hänen siirrostaan ei tehty kauden jälkeen kuitenkaan pysyvää ja niin hän palasi takaisin Belgradiin. Tiedettävästi serbialaisseuran pyyntihinta Castillosta arviolta noin 5 miljoonaa puntaa oli liian suuri.Everton loan duo looking to seal permanent deals Liverpool Echo. Viitattu 19.6.2011. Tästä huolimatta Castillo palasi Valioliigaan seuraavaksi kaudeksi, siirryttyään vuoden lainasopimuksella Wolverhamptoniin 31. elokuuta 2009.Wolves snap up Ecuador's Castillo BBC Sport. Viitattu 19.6.2011. Hän teki ensiesiintymisensä joukkueessa 20. syyskuuta 2009 ottelussa Fulhamia vastaan. 29\. heinäkuuta 2009 hänen ilmoitettiin palaavan kotimaahansa Ecuadoriin. Hän teki sopimuksen Deportivo Quiton kanssa.Segundo Castillo nuevo jugador del Deportivo Quito EcuaFutbol. Viitattu 19.6.2011. Sittemmin hän pelasi muun muassa meksikolaisseura Pachucassa. == Maajoukkueura == Castillo teki ensiesiintymisensä Ecuadorin maajoukkueessa 17. elokuuta 2005 Venezuelaa vastaan. Hän pelasi vuoden 2006 MM-kilpailuissa, joissa joukkue eteni neljännesvälieriin saakka ja Castillo pelasi avauskokoonpanossa täyden peliajan lukuun ottamatta jatkopaikan kannalta merkityksetöntä viimeistä alkulohko-ottelua. Kaikkiaan hän pelasi maajoukkueessa 88 ottelua ja teki niissä kahdeksan maalia. == Lähteet == == Aiheesta muualla == * Segundo Castillon tilastot National Football Teams -sivustolla Luokka:Ecuadorilaiset jalkapalloilijat Luokka:Vuonna 1982 syntyneet Luokka:Elävät henkilöt
Toden näköiset harhat

Toden näköiset harhat on Marjaana Lindeman-Viitasalon toimittama teos, jonka on julkaissut Duodecim vuonna 1995. == Katso myös == * Skepsis * Tieteellinen skeptismi * Astrologia * Grafologia * Uskomuslääkintä == Lähteet == == Aiheesta muualla == * Sisällysluettelo. * Marketta Ollikainen: Arkiajattelun salakavalat kuopat. Yliopisto 1/1996. * Miira Lähteenmäki: Halvalla hyvä totuus. Ylioppilaslehti 1.12.1995. Luokka:Kirjat psykologiasta Luokka:Kirjat tieteellisestä skeptismistä Luokka:Suomalaiset tietokirjat Luokka:Vuoden 1995 kirjat
Simpson-planeettavaihde

Simpson-planeettavaihde on parannettu versio kahden hammasluvuiltaan identtisen, yksinkertaisen planeettavaihteen yhdistelmärakenteesta, jossa kummallakin planeettavaihteella on yhteinen aurinkopyörä sekä toisen plv:n kehäpyörä on yhdistetty toisen planeettakannattimeen. Toiminnan kannalta rakenteessa on neljä erillistä osakokonaisuutta: aurinkopyörät (A), kehäpyörä (K), planeettakannatin (P) sekä kehäpyörän ja planeettakannattimen yhdistelmä (KP). Simpson-planeettavaihteen keksijä on yhdysvaltalainen Howard W. Simpson. Simpson-planeettavaihteen ominaispiirre on se, että ulostulona toimii aina kehäpyörän ja planeettakannattimen yhdistelmä (KP) ja että sisääntuloina vaihtelevat kehäpyörä (K) ja aurinkopyörät (A). Lukittavina osina ovat planeettakannatin (P) ja aurinkopyörät (A). Simpson-plv:n toteutustapa on sellainen, että rattaiden hammasluvut vaikuttavat vähän saataviin välityssuhteisiin, jolloin hyvin erilaisillakin hammasluvuilla saadaan vaihteiden välille sopiva porrastus. Haittapuolena on kapeaksi jäävä välityssuhdealue, jota pystyy laajentamaan vain lisäämällä vaihteistoon yksi tai useampi planeettavaihde. Vaihde C1 C2 B1 B2 F1 Input Lukittu Output Välityssuhde 1\. X - - (x) X K P KP i_1=2+\tfrac{1}{u} 2\. X - X - - K A KP i_2=1+\tfrac{1}{u} 3\. X X - - - K&A; \- KP i_3=1\,\\! R. - X - X - A P KP i_R=-u\,\\! u=Z_{K}/Z_{A}\,\\! (Z on ko. osan hammasluku) u=Z_{K}/Z_{A}\,\\! (Z on ko. osan hammasluku) u=Z_{K}/Z_{A}\,\\! (Z on ko. osan hammasluku) u=Z_{K}/Z_{A}\,\\! (Z on ko. osan hammasluku) u=Z_{K}/Z_{A}\,\\! (Z on ko. osan hammasluku) u=Z_{K}/Z_{A}\,\\! (Z on ko. osan hammasluku) u=Z_{K}/Z_{A}\,\\! (Z on ko. osan hammasluku) u=Z_{K}/Z_{A}\,\\! (Z on ko. osan hammasluku) u=Z_{K}/Z_{A}\,\\! (Z on ko. osan hammasluku) u=Z_{K}/Z_{A}\,\\! (Z on ko. osan hammasluku) Eri vaihteet kytketään oheisessa taulukossa esitetyllä tavalla. Ajettaessa eteenpäin monilevykytkin C1 on päällä kaikilla vaihteilla. 1-vaihteella toinen aktiivinen elementti on vapaakytkin F1. 2-vaihteella lukittuna on jarrupanta B1. 3-vaihde on suora välitys ja se saadaan lukitsemalla monilevykytkin C2. Peruutusvaihteella momentti tuodaan sisään monilevykytkimen C2 kautta ja lisäksi jarrupanta B2 on kytkettynä. Vapaakytkin F1 pyörii peruutusvaihteella väärään suuntaan, joten se pysyy auki eikä välitä momenttia. 1-vaihteella vapaakytkin tarkoittaa sitä, että moottorijarrutusta ei ole lainkaan, jolloin liikkuminen pehmeämpää, mutta jarrutusominaisuudet kärsivät. Kun ajetaan mäkisessä maastossa tai suurella kuormalla, ajaminen pelkällä 1-vaihteella vähentää nopeuden kiihtymistä alamäissä ja säästää jarruja. Tällöin jarrupanta B2 korvaa vapaakytkimen F1. Simpson-planeettavaihde on tunnistettavissa välityssuhteiden perusteella: Ensimmäiseksi ylin eli 3-vaihde on aina suora. Toiseksi 1-vaihteen välityssuhde on aina "2 pilkku joitain desimaaleja" ja 2-vaihteen välityssuhde "yksi pilkku samat desimaalit", esimerkiksi arvo u=2,50 antaa välityksiksi 2,40, 1,40 ja 1,00. == Lähteet == * * Luokka:Autotekniikka Luokka:Voimansiirto
Tapaus Punahilkka

Tapaus Punahilkka () on vuonna 2005 julkaistu tietokoneanimoitu toiminnallinen komediaelokuva, jonka ovat tuottaneet Blue Yonder Films ja Kanbar Entertainment. Elokuvan käsikirjoittivat ja ohjasivat Cory Edwards, Todd Edwards ja Tony Leech ja sen alkuperäisiä ääninäyttelijöitä ovat Anne Hathaway, Glenn Close, Jim Belushi, Patrick Warburton, Andy Dick, David Ogden Stiers, Xzibit, Anthony Anderson ja Chazz Palminteri. Elokuva perustuu punahilkka-kansanperinteeseen ja se on saanut vaikutteita myös elokuvista Rashomon – paholaisen portti ja Epäillyt. Elokuva alkaa Punahilkan isoäidin mökiltä, jonne on kerääntynyt väkeä selvittämään, mitä talossa on tapahtunut. Poliisit yrittävät selvittää tapahtumaa ja Punahilkka, isoäiti, susi ja puunhakkaaja pääsevät kukin kertomaan oman versionsa tarinasta. Elokuvan jatko-osa Tapaus Punahilkka 2 julkaistiin vuonna 2011. == Näyttelijät == Luokka:Vuoden 2005 yhdysvaltalaiset elokuvat Luokka:Yhdysvaltalaiset animaatioelokuvat Luokka:Yhdysvaltalaiset lastenelokuvat
Sidosaine

Sidosaine on aine, joka pitää rakenneosia yhdessä toisiinsa. Ligniini on puun sidosaine. Lääkkeissä – tabletit ja pillerit – on sidosaineita, jotka pitävät vaikuttavat aineet yhdessä tietyssä muodossa. Huumeina otettavissa lääkkeissä sidosaineet tekevät verisuoni- ja muita elinvaurioita, kun suun kautta otettavaksi tarkoitettuja lääkkeitä piikitetään suoneen. Aineet voidaan osittain suodattaa pois.http://www.paihdelinkki.fi/tietoiskut/344-suonensisainen-kaytto-ja- riskien-minimointi == Lähteet == Luokka:Lääkkeet
Marine Airborne Re-Transmission System

Marine Airborne Re-Transmission System (MARTS) on radioviestintäjärjestelmä, joka toimii maahan kiinnitettyjen ilmaa kevyempien heliumpallojen eli aerostaattien avulla, jotka ovat useiden satojen metrien korkeudessa. Aerostaatin pitkä kaapeli sisältää valokuidun ja pitää heliumpallon, josta radiolaitteisto roikkuu, suunnilleen paikallaan. Korkean sijainnin vuoksi radiolaitteistosta lähtevät radioaallot pääsevät erinomaisesti maahan ja kaukaisiin ilma-aluksiin, ja vastaavasti radioviestintä vastaanotetaan hyvin ja laajalta alueelta. Osa radioliikenteen kautta tulleesta datasta ohjautuu aerostaatin valokuituun ja sieltä toisiin viestintäjärjestelmiin, ja päinvastoin. Osa datasta välitetään suoraan toisaalle / vahvistetaan aerostaatin radiolaitteilla. Nimen suora suomennos on USA:n merijalkaväen ilmassa oleva jälleenlähetyssysteemi. Nimestä huolimatta, sitä on otettu myös laajempaan käyttöön. Järjestelmää on käytetty ainakin Irakissa vuodesta 2006 alkaen.Luokka:Langaton viestintä Luokka:Langaton dataliikenne Luokka:Kiintopallot
Isoo rytmii inna di Bööle

Isoo rytmii inna di Bööle on rap-artisti Eino Antiwäkin vuoden 2008 loppupuolella julkaistu albumi. Albumi julkaistiin ilmaisladattavana internetissä. ==Kappaleet== # Ghettopukki # Kaipaus # Katujen rytmi (mukana Hannes Hauska) # Kukapa arvaisi # Mä bodaan # Mä oon vaan data # Mies joka oli kuin ilmaa # Opettaja # Seppä # Toimiston piccujoulut # Tyttö kaunis on == Biitit == * Boy Marco: 1, 3, 4, 5, 6, 7, 9, 10, 11 * Eeegac: 2, 8 == Aiheesta muualla == * Isoo rytmii inna di Bööle discogs.com -sivustolla Luokka:Eino Antiwäkin albumit Luokka:Vuoden 2008 albumit
First Time

First Time tai The First Time voi tarkoittaa: == Musiikki == === Albumit === * First Time, Jackie Chanin albumi vuodelta 1992 * First Time, The Piper Downsin albumi vuodelta 1995 * First Time, Morning Musumen albumi vuodelta 1998 * First Time, Offer Nissimin ja Maya Simantovin albumi vuodelta 2005 * The First Time, Billy "Crash Craddockin albumi vuodelta 1977 * The First Time, The Kid Laroin albumi vuodelta 2023 === Kappaleet === * ”First Time”, Billy ”Crash" Craddockin kappale albumilta Easy as Pie vuodelta 1976 * ”First Time”, The Boysin single ja kappale albumilta The Boys vuodelta 1977 * ”First Time”, Styxin kappale albumilta Cornerstone vuodelta 1979 * ”First Time”, Robin Beckin kappale vuodelta 1988 * ”First Time”, Finger Elevenin kappale vuodelta 2000 * ”First Time”, IMxin kappale albumilta IMx vuodelta 2001 * ”First Time”, Jebediahin kappale vuodelta 2004 * ”First Time”, Lifehousen kappale vuodelta 2007 * ”First Time”, Fabolousin kappale albumilta From Nothin' to Somethin' vuodelta 2007 * ”First Time”, Kygon ja Ellie Gouldingin kappale vuodelta 2017 * ”First Time”, M-22:n kappale vuodelta 2017 * ”The First Time”, Freddie Hartin kappale vuodelta 1975 * ”The First Time”, Surfacen kappale vuodelta 1991 * ”The First Time”, U2:n kappale albumilta Zooropa vuodelta 1993 ==Elokuva ja televisio == * First Time (televisiosarja), vuoden 2010 filippiiniläinen romanttinen draama * Avioliitto vaarassa (), vuoden 1952 komediaelokuvan ohjannut Frank Tashlin * The First Time (vuoden 1969 elokuva), pääosassa Jacqueline Bisset, ohjannut James Neilson * The First Time (vuoden 2012 elokuva), pääosassa Britt Robertson ja Dylan O’Brien, ohjannut Jon Kasdan == Kirjallisuus == * First Time (romaani), Meg Tillyn romaani
Isha Koppikar

Isha Koppikar (s. 19. syyskuuta 1976 Bombay, Maharashtra) on intialainen näyttelijä ja malli. Hän on esiintynyt hindin-, tamilin-, kannadan-, telugun- ja marathinkielisissä elokuvissa. == Yksityiselämä == Koppikar meni naimisiin Timmy Narangin kanssa 29. marraskuuta 2009. Heidän tyttärensä syntyi vuonna 2014. == Filmografia == Vuosi Elokuva Rooli Kieli Muuta 1998 Ek Tha Dil Ek Thi Dhadkan Hindi Chandralekha Lekha Telugu Kaadhal Kavithai Jothi Tamili Parhaan naistulokkaan Filmfare Awards South -palkinto 1999 En Swasa Kaatre Madhu Tamili Nenjinile Nisha Tamili Jodi Tamili Erikoisesiintyminen 2000 Surya Vamsha Padma Kannada Hoo Anthiya Uhoo Anthiya Kannada O Nanna Nalle Rangu Kannada Fiza Gitanjali Hindi 2001 Prematho Raa Swetha Telugu Narasimha Vanmathi Tamili Rahul Hindi Erikoisesiintyminen Pyaar Ishq Aur Mohabbat Rubaina Hindi Aamdani Atthani Kharcha Rupaiyaa Anjali Hindi 2002 Company Hindi Erikoisesiintyminen Kaante Hindi Erikoisesiintyminen laulussa ”Ishq Samundar” 2003 Pinjar Rajjo Hindi Dil Ka Rishta Anita Hindi Qayamat: City Under Threat Laila Hindi Darna Mana Hai Abhilasha Hindi LOC Kargil Santho Hindi 2004 Rudraksh Lali Hindi Krishna Cottage Disha Hindi Hum Tum Diana Fernandez Hindi Girlfriend Tanya Hindi Ek Se Badhkar Ek Tracy/Shalini Mathur Hindi Inteqam: The Perfect Game Avantika Suryavansh/Pinky Hindi 2005 Kyaa Kool Hai Hum Urmila Martodkar Hindi D Gunjan Hindi Maine Pyaar Kyun Kiya? Nishika Hindi 2006 Darna Zaroori Hai Hindi 36 China Town Sonia Chang Hindi Don Anita Hindi Haseena Smart, Sexy, Dangerous Haseena Hindi 2007 Gahraee Nishi Hindi Salaam-E-Ishq Phoolwati Hindi Darling Ashwini Hindi 2008 Hello Esha Hindi Ek Vivaah… Aisa Bhi Chandini Shrivastava Hindi 2010 Right Yaaa Wrong Anshita Hindi Hello Darling Satvati Hindi 2011 Shabri Shabri Hindi 2013 Maat Marathi 2017 Keshava Sharmila Mishra Telugu FU: Friendship Unlimited Sheena Mam Marathi 2018 Looty ACP Bhavani Kannada 2019 Kavacha Gowri Kannada 2020 Assi Nabbe Poorey Sau Sangli Hindi Ayalaan Tamili == Lähteet== == Aiheesta muualla == * Luokka:Intialaiset näyttelijät Luokka:Intialaiset mallit Luokka:Vuonna 1976 syntyneet Luokka:Elävät henkilöt
Östen Mäkitalo

Östen Mäkitalo (27. elokuuta 1938 Koutojärvi, Norrbottenin lääni – 16. kesäkuuta 2011Wireless@KTH ) oli ruotsalainen sähkötekniikan insinööri. Mäkitaloa pidetään keskeisenä henkilönä muun muassa NMT:n luomisessa, ja häntä pidetään GSM:n isänä. Hänet on palkittu ansioistaan lukuisia kertoja, ja hän toimi Ruotsin Kuninkaallinen teknillisen korkeakoulun vierailevana professorina. ==Lähteet== Luokka:Ruotsalaiset insinöörit Luokka:Länsipohjalaiset Luokka:Vuonna 1938 syntyneet Luokka:Vuonna 2011 kuolleet
Minnesotan yliopisto

Minnesotan yliopisto () on yhdysvaltalainen julkinen tutkimusyliopisto, joka sijaitsee Minneapolisissa ja Saint Paulissa Minnesotassa. Se on suurin ja vanhin osa Minnesotan yliopistojärjestelmää. Sen kampus on Yhdysvaltain neljänneksi suurin 52 557 opiskelijalla lukukautena 2011–2012. Yliopistoa pidetään Public Ivy -tasoisena, eli julkisena yliopistona, joka vastaa laadultaan Ivy League -yliopistoja. == Historia == Minnesotan yliopistossa oli vuonna 1959 noin 25 000 opiskelijaa. Sen pääkampus oli 1960-luvun alussa Amerikan suurin erillinen yliopistokeskus, ja sen opiskelijat ja opettajat yhdessä muodostivat kymmenen prosenttia kaupungin väestöstä. ==Lähteet== == Aiheesta muualla == Luokka:Minnesotan yliopistot ja korkeakoulut
Kanttiini

Kanttiini on erilaisten laitosten kuten varuskunnan ja sairaalan, joissakin yhteyksissä koulun kahvio, jossa kahvin ja virvokkeiden ohella myydään esimerkiksi makeisia ja erilaisia tarvikkeita. Kanttiini-sanan merkitys on ajan kuluessa muuttunut. Nimityksen taustalla on italian sana cantina.Uusi sivistyssanakirja 1990, Helsinki: Otava, sana-artikkeli: kanttiini Aiemmin cantina on tarkoittanut viinikellaria. Suomalaisten vapaaehtoisten ollessa jääkärikoulutuksessa Saksassa 1914-1918, kanttiinilla tarkoitettiin ruokalaa, jossa aluksi saivat ruokailla pfadfinderit ja myöhemmin vain ylennetyt, ryhmän- ja joukkueenjohtajat. Sotien aikana ja jälkeen Suomessa kanttiini on ollut yksi lottien ja myöhemmin sotilaskotisisarten ylläpitämistä palveluista, osa sotilaskotitoimintaa. Väinö Linna kuvaa romaanissa Tuntematon sotilas kanttiinin eli "sotapesän" sodanaikaisia valikoimia: "Siellä myytiin korvikkeella sekoitettua kahvia, kivikovia vesirinkilöitä, tupakkaa, partakoneen teriä, kirjekuoria ja kirjoituslehtiöitä." Linna, Väinö 1986. Tuntematon sotilas, TK-kuvalaitos, s. 21 Porvoo: WSOY Sotilaskanttiini seuraa mahdollisuuksien mukaan joukkojen mukana sotilaskotiautolla.Kerkelä, Arimo 2011: Sotilaskoti kaukana kotoa Puolustusvoimat ==Lähteet== Luokka:Kahvilat